ΠΛΗΡΟΦΟΡΙΚΗ Α΄ ΓΥΜΝΑΣΙΟΥ – **τμήματα Α1, Α2, Α3**

Καθηγητής κος Α. Αναστασίου

Θ Ε Ω Ρ Ι Α

Κεφ. 5: Αναζήτηση στον Ιστό

 Υπάρχουν δύο τρόποι αναζήτησης: α. κατάλογοι (directories), πχ yahoo.gr και β. οι μηχανέςαναζήτησης (search engines). Οι **κατάλογοι** έχουν μία σειρά από θέματα, πχ *ειδήσεις, επιστήμη, τεχνολογία, αθλητισμός, ψυχαγωγία* και αφού επιλέξεις το θέμα, μετά εμφανίζουν επιμέρους θέματα. Μοιάζουν με τα περιεχόμενα στην αρχή ενός βιβλίου. Οι **μηχανές αναζήτησης** βασίζονται σε ένα πρόγραμμα, που επισκέπτεται όλες τις ιστοσελίδες και (αφού αφαιρέσει τα άρθρα, τους συνδέσμους, και άλλες πολύ συχνά χρησιμοποιούμενες λέξεις, όπως internet, mail) βγάζει από εκεί λέξεις-κλειδιά. Κατασκευάζει μία λίστα, όπου σε κάθε λέξη-κλειδί αναφέρονται όλες οι ιστοσελίδες που την περιέχουν. Από το πόσες (άλλες) ιστοσελίδες έχουν παραπομπές (links) σε αυτές τις ιστοσελίδες, βαθμολογεί κάθε ιστοσελίδα. Όταν ο χρήστης κάνει αναζήτηση με μία λέξη-κλειδί, η μηχανή αναζήτησης μεταφέρει τις ιστοσελίδες ανάλογα με τη βαθμολογία τους: από την πιο σημαντική προς τη λιγότερο σημαντική. Η μηχανή αναζήτησης μοιάζει με το αλφαβητικό ευρετήριο στο τέλος ενός βιβλίου. Κάθε τρόπος αναζήτησης έχει τα δικά του πλεονεκτήματα: α. οι κατάλ. είναι καλύτερα οργανωμένοι / οι μηχ. αν. είναι πιο εύχρηστες και εκτενείς. β. οι κατάλ. Έχουν συνεπή ορολογία / οι μηχ. αν. χρησιμοποιούν τη διατύπωση των ιστοσελίδων γ. οι κατάλ. Έχουν λιγότερες άχρηστες σελίδες / οι μηχ. αν. ενημερώνονται πιο συχνά. Εκτός από το yahoo.gr, κατάλ. είναι το dmoz.org (έπαυσε το 2017), που το 2020 το διαδέχθηκε το curlie.org, το in.gr, το flash.gr, το zougla.gr. Οι κατάλογοι τώρα πια διαθέτουν και ένα πλαίσιο αναζήτησης, που λειτουργεί ως μηχ. αν. Εκτός από το google.gr, μηχ. αν. είναι το bing.com (της Microsoft).

 To πρόγραμμα που επισκέπτεται όλες τις ιστοσελίδες λέγεται ρομπότ (robot, ή πιο απλά bot). Αυτό Η λίστα που δημιουργεί είναι τεράστια και η google διαθέτει χιλιάδες υπολογιστές γι’ αυτή τη δουλειά. Όταν γράφουμε μία λέξη-κλειδί, η μηχ. αν. μεταφέρει τις ιστοσελίδες από τη λίστα και τις εμφανίζει στον χρήστη.

 Αν κάνουμε ορθογραφικό λάθος στη λέξη-κλειδί, συνήθως αυτό διορθώνεται από τα μηχ. αν. Στο επάνω μέρος των αποτελεσμάτων της μηχ. αν. συνήθως υπάρχουν διαφημίσεις (sponsored links). Στο κάτω υπάρχει τρόπος να πάμε στις υπόλοιπες σελίδες των αποτελεσμάτων (πατώντας στον αριθμό της σελίδας 1 2 3 … 10 ή με το κουμπί *Επόμενη*). Αν κάνουμε αναζήτηση με δύο λέξεις-κλειδιά, θα εμφανιστούν σημαντικά λιγότερα αποτελέσματα. Αν θέλετε οι δύο λέξεις να είναι μαζί, βάλτε τες ανάμεσα από εισαγωγικά, πχ «σινεμά Ακτή». Αν θέλετε να εξαιρέσετε το εστιατόριο ‘’Ακτή’’, τότε γράψτε +σινεμά +Ακτή –εστιατόριο.

 Αν θέλετε να διορθώσετε ένα πρόβλημα στον υπολογιστή σας, γράψτε την ερώτησή σας στη μηχ. αν. και αν κάποιος είχε το ίδιο και πήρε απάντηση, θα τη δείτε.

 Κάτω από το πλαίσιο αναζήτησης, μετά την εμφάνιση των αποτελεσμάτων, εμφανίζεται μία γραμμή με τις επιλογές: Όλες (οι ιστοσελίδες), Εικόνες, Χάρτες, Βίντεο, Εργαλεία/Οποιαδήποτε στιγμή.

Το news.google.gr έχει ειδήσεις.

Το google κάνει πράξεις και μετατροπές, πχ αν γράψτε 4 feet 8,5 inches = θα βγάλει το αποτέλεσμα σε μέτρα.

Για να στείλετε sms σε ένα κινητό, πάτε στο globfone.com και δώστε τη χώρα και τον αριθμό του κινητού του παραλήπτη.

Χάρτες: maps.google.gr, earth.google.com, mapquest.com. Διαδρομή με υποδείξεις: navigation.gr, όπου βάζεις την αφετηρία, το τέρμα και σου εμφανίζει τη διαδρομή, την απόσταση, τον χρόνο με το αυτοκίνητο και υποδείξεις («στρίψε δεξιά στη Δωδεκανήσου και συνέχισε για 20 μέτρα»).

Άλλη σπουδαία υπηρεσία είναι το gmail. Πατείστε επάνω δεξιά στις 9 τελείες του google. Εδώ υπάρχουν οι υπηρεσίες gmail, φωτογραφίες, youtube, ειδήσεις, μετάφραση, drive, έγγραφα, κ.ά.

Στο Bing.com, επάνω, στις τρεις τελείες, υπάρχει η επιλογή Χάρτες. Μετά την αναζήτηση, στα Βίντεο, αν αφήσεις το παντίκι επάνω από ένα βίντεο, σου δείχνει ένα μέρος του (αν υπάρχει προεπισκόπηση γι’ αυτό).

Αν δεν ψάχνω κάτι συγκεκριμένο (1-2 λέξεις κλειδιά), αλλά κάτι γενικό, καλύτερα να ψάξω σε έναν κατάλογο, πχ yahoo.gr.

Άλλο σημείο αναζήτησης είναι η [www.wikipedia.org](http://www.wikipedia.org/) (αρχική σελίδα), στα αγγλικά en.wikipedia.org, στα ελληνικά el.wikipedia.org, κ.ο.κ. Βασίζεται στα κείμενα **wiki**, όπου όποιος θέλει τα αλλάζει γράφοντας ό,τι θέλει. Ωστόσο όλες οι αλλαγές παρακολουθούνται από μερικούς διαχειριστές: αν είναι λάθος, οι αλλαγές αναιρούνται και ο υπολογιστής από τον οποίο έγινε η αλλαγή μπλοκάρεται. Οι χρήστες γράφουν τα λήμματα (= θέματα, άρθρα) εθελοντικά και οι διαχειριστές είναι επίσης εθελοντές, έτσι δεν υπάρχει ανάγκη για έσοδα και δεν έχει διαφημίσεις. Με τη χρήση συνδέσμων μεταβαίνουμε από ένα λήμμα σε άλλο. Στην Αγγλική WP υπάρχουν 5.000.000 λήμματα, στην Ελληνική 150.000. Στο κάτω μέρος κάθε λήμματος υπάρχουν *κατηγορίες*, δηλ. σε ποιες μεγαλύτερες κατηγορίες υπάγεται το λήμμα, οπότε από εκεί μπορούμε να βρούμε συναφή λήμματα. Το γράψιμο γίνεται από μία ουδέτερη pov (point of view), αλλά αυτό δεν μπορεί να γίνει για αμφιλεγόμενα θέματα, για τα οποία διάφοροι χρήστες-συγγραφείς αντιπαρατίθενται. Αντίθετα σε μία συμβατική (όχι με χρήση wiki) εγκυκλοπαίδεια, όπως η Britannica, τα λήμματα είναι ακριβή.

Η λειτουργία του google χρηματοδοτείται από τις διαφημίσεις. Το επάνω μέρος είναι η πιο ακριβή θέση. Η google, κάθε φορά που πληκτρολογείται μία λέξη-κλειδί, σας βάζει διαφημίσεις σχετικά με τη λέξη αυτή. Η πληρωμή γίνεται ανάλογα με το πόσες φορές έγιναν κλικ στη διαφήμιση.

O “Χρυσός Οδηγός” για τηλέφωνα είναι στην ιστοσελίδα xo.gr.

Υπάρχουν ιστότοποι που θέτεις ένα ερώτημα και κάποιος βρίσκεται να σου απαντήσει. Ακόμη και ασκήσεις μαθηματικών λύνονται στο math.microsoft.com. To quickmath.com βρίσκει ΜΚΔ, ΕΚΠ, λύσεις εξισώσεων, κ.λπ. To hms.gr είναι ο ιστότοπος της Ελληνικής Μαθηματικής Εταιρείας, ΕΜΕ (Hellenic Mathematical Society, HMS). Εδώ μπορείτε να δείτε για τον διαγωνισμό «Θαλής».

 Κάθε φυλλομετρητής (εκτός του Chrome) έχει, εκτός από τη γραμμή URL, ένα πλαίσιο αναζήτησης. Γράφουμε λέξεις-κλειδιά και μας παραπέμπει σε μία μηχ. αν. Ο Chrome έχει τη γραμμή URL και για αναζήτηση. Δηλ. καταλαβαίνει ότι αυτό που γράψαμε δεν είναι URL, αλλά λέξεις-κλειδιά.

ΕΙΔΗΣΕΙΣ

Η εταιρεία amazon ανοίγει γραφείο στην Αθήνα. Θα δημιουργηθούν θέσεις εργασίας.

Jeff Bezos (της amazon): έφτιαξε σουπερμάρκετ χωρίς ταμίες: κάμερες καταλαβαίνουν τι ψώνισες και σε χρεώνουν καθώς φεύγεις.

Η ΜS σκέφτεται να δημιουργήσει chat bot.

Αυτόματα θα δουλεύουν οι τράπεζες. Όλες οι συναλλαγές με e-banking.

Κρυπτονομίσματα: μεγάλη πτώση στην τιμή του bitcoin.

Ορισμένοι αγοραστές bitcoins ξέχασαν τον κωδικό τους και τα έχασαν.

Βρετανός πέταξε σκληρό δίσκο με κωδικούς bitcoin αξίας 225.000.000 ευρώ.

Voucher σε μαθητές και φοιτητές για αγορά tablet και laptop.

Επιχορηγήσεις σε μμε (μικρο-μεσαίες επιχειρήσεις) για δημιουργία e-shop ή αναβάθμισή του.

Ο Elon Musk, ιδρυτής της Τesla (ηλεκτρικά αυτοκίνητα), έγινε ο πλουσιότερος άνθρωπος, ξεπερνώντας τον Bill Gates της ΜS.

Τα Windows 10 έχουν bug: κάνουν από μόνα τους αιφνίδια επανεκκίνηση.

Σφάλμα στα Windows 10: αν ζητήσεις Έλεγχο δίσκου, ο υπολογιστής καταρρέει σε μπλε οθόνη.

Αναβαθμίονται τα Windows 10 σε Windows X.

9. Μουσική και βίντεο στον Ιστό.

10. e-shopping.

11. e-banking.